Nicky Walker

Joseph Nicol «Nicky» Walker (født 29. september 1962 i Aberdeen) er en skotsk tidligere fotballspiller som spilte målvakt for blant andre Rangers FC samt flere andre skotske og engelske klubber.

 Spillerkarriere 
Walker begynte sin fotballkarriere hos Elgin City tidlig på 1980-tallet, før han som 17-åring i 1981 dro til den engelske klubben Leicester City FC. Her fikk han seks seriekamper før hjemlengsel tvang han tilbake til Skottland, hvor han skrev under på en kontrakt med Motherwell FC. Etter å ha spilt over 30 kamper for klubben ble han kjøpt opp av storklubben Rangers FC, hvor han etablerte seg som fast førstelagsmålvakt for klubben.

Da Greame Souness innførte den såkalte «engelske invasjonen» i Rangers kom blant andre landslagsmålvakten Chris Woods til klubben, som henviste Walker til benketilværelse. Etter å ha mistet plassen til fordel for Woods gjennom flere sesonger ble Walker solgt videre til Heart of Midlothian FC for 125 000 pund. Hos Hearts konkurrerte han om førstelagsplassen med Henry Smith, og begge fikk tilnærmet lik spilletid en periode før Smith tok over plassen på permanent basis og gjorde at Walker ble lånt ut til Burnley FC. I 1994 ble han solgt til Partick Thistle FC, hvor han endelig etablerte seg som fast førstelagsmålvakt. 

Etter å ha rykket ned med Partick Thistle mot slutten av 1995/1996-sesongen ble Walker solgt til Aberdeen FC for 60 000 pund, men i hard konkurranse med Derek Stillie forlot han i 1997 Aberdeen til fordel for Ross County FC, hvor han fikk over 110 seriekamper på litt over tre sesonger. Han avsluttet karrieren hos Inverness Caledonian Thistle FC i 2001/2002-sesongen og la deretter opp som fotballspiller.

 Landslagskarriere 
Walker fikk sin landslagsdebut for  i en VM-kvalifiseringskamp mot  i mars 1993. Han ble deretter valgt ut til den skotske troppen under EM i fotball 1996 av landslagstrener Craig Brown, hvor han som tredjevalg bak Jim Leighton og Andy Goram ikke fikk spille noen av Skottlands tre gruppespillkamper. Hans siste av i alt to landskamper kom i en VM-kvalifiseringskamp mot  i mai 1996. Scottishfa.co.uk – Player & Result Finder, Nicky Walker (Besøkt 12. januar 2012)

 Referanser 

 Eksterne lenker 


Kategori:Skotske fotballspillere
Kategori:Spillere i Fotball-EM 1996
Kategori:Fotballspillere for Elgin City FC
Kategori:Fotballspillere for Leicester City FC
Kategori:Fotballspillere for Motherwell FC
Kategori:Fotballspillere for Rangers FC
Kategori:Fotballspillere for Dunfermline Athletic FC
Kategori:Fotballspillere for Heart of Midlothian FC
Kategori:Fotballspillere for Burnley FC
Kategori:Fotballspillere for Partick Thistle FC
Kategori:Fotballspillere for Aberdeen FC
Kategori:Fotballspillere for Ross County FC
Kategori:Fotballspillere for Inverness Caledonian Thistle FC
Kategori:Personer fra Aberdeen
Kategori:Fødsler i 1962